钦定古今图书集成/方舆汇编/职方典/第1447卷 > 太平府公署考 府志
## 钦定古今图书集成/方舆汇编/职方典/第1447卷 > 太平府公署考 府志

本府

太平府治　在城内南。明洪武二年，知府金济贫建。后因江州兵燹蹂躏，焚毁无存。自前任马知府莅任，始备茅木修盖大堂一座、川堂一座，两廊及厢房俱皆草木撘盖。后始备买瓦木，渐次建复，并创立仪门一座，大门一座，构一楼，略为端耸，额曰“远景楼。”

通判署　在府堂之东。亦因先年《江州兵马》蹂躏，焚毁无存，仅用茅木搭盖，不堪居住。

推官署　在府堂之西。因《江州兵马》蹂躏，焚毁无存，因自买民屋，迁于府堂之后，现为通判栖止。

经历司署　，在府城内大街。因毁败无存，今自盖茅屋居住。

府学署　在黉宫之左。亦因江州蹂躏无存，今盖茅屋居住。

本府原设大分司三座，各三间。头门一座、仪门三间。小分司二座，各三间。头门一座、仪门三间，建于东门城内右街。向因江州劫城，焚毁无存。乃积仓　二座，各三间。

常丰仓　一座三间

左江驿署　：在南门城外。因江州兵马蹂躏，倾废无存。今驿丞自赁民房居住。

城守署　，未设，系借居民房。

外州县

养利州治　。“州治三迁，明弘治十一年，知州罗爵始迁今治。建衙舍，为正堂三间，左为赞政厅，右为龙亭、仪杖库。又后为堂三间，两廊二间。前仪门三间，左为土地祠，右为寅宾馆。大门外有申明、旌善二亭，大门上有鼓楼三间。后万历四十七年，水没东西两廊。知州王”复建旁列六房，后列吏舍。自遭兵燹，今成土坵。

公馆　在州正堂西边。为堂三间，为两廊各三间，为仪门，为大门二座各三间，厢房共八间，今存一半。知州杨家鼎重修。

儒学署　，在黉宫右。为堂三间、后堂三间、大门一间。今废。

捕厅　，在正堂大门内之左，为厅一间，后座二间，前两旁列堂二间。今废。

左“州治　衙门” ，久圯，今借住民房。

吏目署　久废

儒学署　原在学宫内，今废。

永康州治　按《通志》久圮，今暂辑数椽以居。仓库、上司、公馆俱于万历三十年知州叶时敏重修，今圮。

儒学署　在学内，今圮。

太平州治　本州原属土司，旧设州治，并无仓库，止有茅署一所，周围土墙包筑。

安平州治　，俱以草竹搭盖，周围土墙包筑。茗盈州治　，自宋设立。州治旧有茅署一座，三间四面十墙包筑，并无仓库廊房。

结安州公署无考

全茗州治　，地窄山多，难随方向。原建衙舍，坐西朝东，为堂三间，左为龙亭、仪仗，后为堂三间，两廊两间前为仪门。大门上有鼓楼。因明崇祯三年，被茗盈州李承基兴兵攻劫，烧毁无存。今惟茅盖泥壁，间数既减，鼓楼亦废。

《佶伦州治　》。本州僻处穷荒，州内设有茅署一座，四面惟土墙包裹而已。

龙英州治　，自宋建州，设官则有衙宇，间有倾圮，惟自行修葺。

“吏目衙　” 一座，“缘地方褊小，皆用茅木起盖，都结州治　茅屋衙舍” 一所。

崇善县治　。明知县何道临建正堂三间，扁曰“牧爱堂。” 前为丹墀，北为露台，有甬道，左右为六房，前为戒石亭。后因兵燹毁败，知县张京鍷重修厅房三间。后知县郑希瑜因廨舍窄隘，且颓毁不堪，复于县堂左东傍捐资修盖署堂两座。监房在大门内，右今塌废。土地祠在大门内左。何道临建。仓库在县堂两旁。仪门、大门、解阜门，今废。

儒学　在学内

典史衙　在县旁

罗阳县治　，自宋建县，设官则建衙宇，间或圮坏，相继修葺。

“典史衙舍　” 一座，因地方荒凉，皆用竹木茅草起盖。

万承州治　：正堂三间，东西各五间，仪门三间，鼓楼三间，土官廨舍五间。